
ДО
АДВ. ИВАН ДИМИТРОВ 
ПРЕДСЕДАТЕЛ НА
ОБЩИНСКИ СЪВЕТ-РАЗЛОГ

П Р Е Д Л О Ж Е Н И Е

От инж. Красимир Герчев –  Кмет на Община Разлог 

[bookmark: _GoBack]Относно: Свикване на извънредно общо събрание на акционерите на „МБАЛ – Благоевград“ АД. 


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 


Общински съвет – Разлог е акционер в Акционерно дружество „МБАЛ – Благоевград“ АД, Решение № 3473/05.09.2000г., вписано по ф.д. №1635/2000г. по описа на Благоевградски окръжен съд, с капитал 6 127 671,83 (шест милиона сто двадесет и седем хиляди шестстотин седемдесет и едно евро и осемдесет и три евроцента), разпределен в 1 199 153/един милион сто деветдесет и девет хиляди сто петдесет и три/ броя поименни акции, всяка от които с номинална стойност 5,11 /пет евро и единадесет евроцента/. Капиталът е разпределен както следва: 
За държавата представлявана от министъра на здравеопазването – 85,86/осемдесет и пет цяло и осемдесет и шест стотни/ на сто от капитала, представляващи 1 029 613 /един милион двадесет и девет хиляди шестстотин и тринадесет/ броя поименни акции, всяка от които с номинална стойност 5,11/ пет евро и единадесет евроцента/;
За Община Разлог- 0,85/нула цяло и осемдесет и пет / на сто от капитала или 10 134/десет хиляди сто тридесет и четири/ броя поименни акции, всяка от които с номинална стойност 5,11/ пет евро и единадесет евроцента /;
Останалата част от капитала е разпределен пропорционално на всяка община на територията на област с административен център Благоевград.
Взето е решение на Съвета на директорите на „МБАЛ – Благоевград“ АД с ЕИК 101505152, със седалище и адрес на управление: гр. Благоевград, ул. „Славянска“ №60, тел.073/82 92 329, факс 073/88 41 29, на основание чл.223, ал.1 от ТЗ и Протоколно решение № 16 от 09.06.2026г. на Съвета на Директорите, за свикване на извънредно общо събрание на акционерите, а Общински съвет – Разлог като акционер в Акционерно дружество „МБАЛ Благоевград“, чрез Кмета на Общината е поканен на редовно общо събрание на акционерите, което ще се състои на 24.07.2026г. от 11:00 часа в Административната сграда на „МБАЛ – Благоевград“ АД, етаж №5, зала № 503, по приложен дневен ред от поканата


Предвид изложеното и на основание чл.21, ал.1, т.9 от ЗМСМА, чл.223 от Търговския закон, и във връзка с чл.17,  т.12 от Устава на АД, чл.15, ал.2, т.11 от Наредба за условията и реда за упражняване на правата на собственост на общината в търговски дружества с общинско участие в капитала и за участие на общината в граждански дружества и за сключване на договори за съвместна дейност, предлагам на Общински съвет – гр. Разлог, следния проект на 


                                                               РЕШЕНИЕ:

Упълномощава Кмета на Община Разлог – инж. Красимир Иванов Герчев /при невъзможност той да участва, Общински съвет – гр. Разлог определя инж. Гергана Владимирова Костова  – Зам. Кмет по „Социални дейности, образование, култура, спорт и туризъм“/ да представлява общината в извънредно общо събрание на акционерите на „МБАЛ – Благоевград“ на 24.07.2026г. от 11:00 часа в Административната сграда на „МБАЛ – Благоевград“, етаж № 5, зала № 503 и да взема решения като гласува ЗА, ПРОТИВ или ВЪЗДЪРЖАЛ, относно:
1.   Общото събрание на акционерите  дава разрешение за сключване на договор за отдаване под наем на дълготрайни активи за срок от три години, чрез пряко договаряне между „МБАЛ Благоевград“ АД, като Наемодател и „Център за спешна медицинска помощ – Благоевград“, като Наемател, с наемна цена определена от независим оценител и съгласно реда предвиден в чл.30, ал.1, т.4 от Правилника за прилагане на Закона за публичните предприятия на следните дълготрайни активи, а именно:
248 кв.м. (двеста четиридесет и осем квадратни метра) от помещения находящи се в западната част на самостоятелен обект в сграда с идентификатор, целият с площ от 427 кв.м., който самостоятелен обект се намира на втори етаж от триетажна сграда с идентификатор 04279.603.181.16, с административен адрес гр. Благоевград, ул. „Братя Миладинови“ № 21, ет.2.


При липса на кворум, на основание чл.227, ал.3 от ТЗ, събранието ще се проведе на резервна дата, но не по – рано от 14 дни от първоначално обявената дата – 10.08.2026г. на същото място и час, при същия дневен ред.

МОТИВИ: Решението се приема на основание чл.21, ал.1, т.9 от ЗМСМА, чл.223 от Търговския закон, и във връзка с чл.17, т.12 от Устава на АД, чл.15, ал.2, т.11 от Наредба за условията и реда за упражняване на правата на собственост на общината в търговски дружества с общинско участие в капитала и за участие на общината в граждански дружества и за сключване на договори за съвместна дейност; Като взе предвид получена покана до Кмета на Община Разлог с вх. № 29.00-30/11.06.2026г. от Съвета на Директорите на „МБАЛ – БЛАГОЕВГРАД“ АД.
        

 Приложение: Писмена покана с вх. № 29.00-30/11.06.2026г. от Съвета на Директорите на „МБАЛ – БЛАГОЕВГРАД“ АД и всички придружаващи документи.
 



С уважение, 
 
Инж. Красимир Герчев 
Кмет на Община Разлог 





Съгласувал:
Христо Зайков
Зам. - кмет по „Финанси, бюджет и икономика“ на Община Разлог

